Инсталирането продължава със зареждане на мрежовите и приложните конфигурационни данни за всяко от устройствата, посредством инструмент за мрежова интеграция. Процесът масово се нарича у нас наладка на устройствата. Ако приложните програми не са заредени предварително в устройствата, мрежовият инструмент зарежда програма в енергонезависимата им памет. Обикновено устройствата се налаждат и тестват по едно и също време или се налаждат в режим без връзка (off-line mode), след което се тестват в режим on-line.